Prosjekt – Digital Samtid

Oppgave

Dere skal lage et nettsted om digital samtid. Nettstedet skal ha én forside, én underside om et tema innenfor digital samtid for hvert gruppemedlem (del 1) og en felles side om sikkerhet på nett (del 2).

Del 1

I del 1 skal dere lage hver deres underside om et selvvalgt tema hvor dere drøfter informasjonsteknologiens muligheter og utfordringer.

Dere står fritt til å velge tema, og undersidene kan ha fire forskjellige tema. Velg noe som dere synes er interessant. Nedenfor er det listet opp forslag til tema.

Disse filmene og tv-seriene kan være gode utgangspunkt for valg av tema:

* The Internet's Own Boy - The Story of Aaron Swartz (<https://en.wikipedia.org/wiki/The_Internet%27s_Own_Boy>)
* Facebooks dilemma (<https://tv.nrk.no/serie/facebooks-dilemma>)
* Citizenfour (<https://en.wikipedia.org/wiki/Citizenfour>)
* We Steal Secrets: The Story of WikiLeaks (<https://en.wikipedia.org/wiki/We_Steal_Secrets:_The_Story_of_WikiLeaks>)
* Trygdekontoret: Det nye arbeidslivet (<https://tv.nrk.no/serie/trygdekontoret/2019/MUHU10000419/avspiller>)
* Trygdekontoret: Skjermjunkie (<https://tv.nrk.no/serie/trygdekontoret/2018/MUHU06000518/avspiller>)
* Trygdekontoret: Life’s a twitch (<https://tv.nrk.no/serie/trygdekontoret-dokumentar/2019/MUHU10000719/avspiller>)

Her er noen idéer til temaer i stikkordsform. Finn gjerne fram til en helt konkret konkret sak som gir et godt eksempel på temaet du drøfter.

* Internett og radikalisering (<https://www.regjeringen.no/no/sub/radikalisering/veileder/internett-og-radikalisering/id2403142/>)
* Teknologiselskaper og makt (<https://www.theguardian.com/commentisfree/2019/feb/18/the-guardian-view-on-facebook-the-arrogance-of-power>)
* Wikileaks og yttringsfrihetens grenser (<https://www.nrk.no/urix/det-du-behover-a-vite-om-julian-assange-1.13123737>)
* Teknologisk globalisering (<https://ndla.no/subjects/subject:18/topic:1:194233/topic:1:82493/resource:1:82570>)
* Outsourcing (<https://www.nrk.no/norge/helse-sor-ost_-innrommer-at-utenlandske-it-arbeidere-har-hatt-tilgang-til-pasientjournaler-1.13478443>)
* Internettaktivisme (<https://en.wikipedia.org/wiki/Internet_activism>)
* Menneskerettigheter og Internett (<https://www.hrw.org/topic/free-speech/internet-freedom>)
* Sosiale medier og demokrati (<https://en.wikipedia.org/wiki/Social_media_in_the_2016_United_States_presidential_election>)
* Sosiale medier og spredning av feilinformasjon (<https://nrkbeta.no/2015/11/17/paris-fleip-eller-fakta/>)
* E-sportens muligheter og konsekvenser (Trygdekontoret: Life’s a twitch (<https://tv.nrk.no/serie/trygdekontoret-dokumentar/2019/MUHU10000719/avspiller>))
* Skjermavhengighet (Trygdekontoret: Skjermjunkie (<https://tv.nrk.no/serie/trygdekontoret/2018/MUHU06000518/avspiller>))
* Dataspill og pengespill for barn
  + <https://www.nrk.no/kultur/barn-bruker-flere-tusen-kroner-pa-fifa-kort_-regjeringen-utsetter-lovforslag-1.14711162>
  + <https://medietilsynet.no/barn-og-medier/dataspill/>

Del 2

Underside om personvern og sikkerhet på nett. Kommer neste uke.

Samarbeidsverktøy

* <https://repl.it>

Krav

* Nettstedet skal ha flere sider som brukeren kan navigere mellom
* Nettstedet skal lages fra bunnen av med HTML og CSS
* Dere skal ha relevante kilder som klikkbare lenker i teksten (ikke som en egen kildeliste)
* Dere skal bruke flere bilder på nettstedet
* Nettstedet skal være utformet i henhold til kravene om universell utforming, så langt det er praktisk mulig

Innlevering

* Del 1: Teksten på undersiden skal limes inn i innleveringen «Prosjekt – Digital samtid del 1» på its, torsdag 7 november 23:59.
* Del 1 og del 2 skal leveres som en samlet nettside på its torsdag 14 november 23:59.

Vurdering

I vurderingsarbeidet vil innholdet telle 60 % og den tekniske løsningen telle 40 %.

**Høy måloppnåelse:** Nettstedet er utformet i henhold til spesifikasjonene som er gitt i denne oppgaven. Eventuelle avvik fra spesifikasjonene er bevisste valg fra eleven. De valgte kompetansemålene fra Digital samtid behandles på en reflektert måte med god bruk av flere kilder som gir ulike innfallsvinkler til temaet. Multimedieinnhold er integrert i nettsidene på en slik måte at det gir både en visuell og faglig berikelse.

**Middels måloppnåelse:** Nettstedet er hovedsakelig utformet i henhold til spesifikasjonene som er gitt i denne oppgaven, med bare mindre avvik og mangler. De valgte kompetansemålene fra Digital samtid behandles på en god måte med god bruk av flere kilder. Multimedieinnholdet som brukes på sidene belyser temaet på en god måte.

**Lav måloppnåelse:** Nettstedet består av minst tre sider som inneholder tekst og bilder. Eleven holder seg til valgt tema og oppgir noen kilder. Multimedieinnholdet som brukes på sidene er relevante for temaet. Det valgte temaet er relevant i forhold til kompetansemålene.

Kompetansemål

* gjøre rede for hvilke utfordringer og muligheter den digitale verden kan skape for språklige og kulturelle minoriteter
* gjøre rede for og argumentere for nødvendigheten av regelverk og etiske normer for bruk av informasjonsteknologi
* beskrive og drøfte informasjonsteknologiens muligheter og konsekvenser
* beskrive og foreslå tiltak mot trusler i den digitale verden